google/wiki40b huggingface dataset:
Permafrost

Utbredelse

På den nordlige halvkule består omkring 25 % – 23 000 000 km² av landområdene av permafrost. På den sørlige halvkule er det derimot kun 174 000 km². Vi finnes også permafrost på større fjell i hele verden som f.eks. Mount Kenya, Kilimanjaro, Ruwenzori og på høyslettene i Tibet. Videre er mesteparten av det nordlige Alaska, Sibir og Canada dekket av permafrost.

Inndeling

Det finnes tre hovedtyper permafrost, egentlig bare definert etter hvor mye permafrost det er i et område:

Sporadisk permafrost

Sporadisk permafrost finnes i områder som egentlig er for varme for å ha permafrost. Men lokale forhold gjør at det likevel er isolerte flekker med permafrost. Typisk er dette i myrområder, som palsmyrer. Dette finner vi mange steder i Norge, f.eks. på Dovre eller i Jotunheimen, rundt 300 til 400 meter lavere enn der vi finner diskontinuerlig permafrost. Massene hvor vi finner den sporadiske permafrosten har en temperatur fra -2 til 0 grader celsius.

Diskontinuerlig permafrost

Diskontinuerlig permafrost finner vi i Jotunheimen, på Dovre, i Sølen og andre steder i Sør- og Nord-Norge. Dette er områder med mye permafrost, men som ofte vil være avbrutt av områder uten. Områdene med diskontinuerlig permafrost har en typisk  massetemperatur mellom -2 og -6 grader celsius.

Kontinuerlig permafrost

Kontinuerlig permafrost finner vi bl.a. høyt i Jotunheimen og på Svalbard. Dette er steder der permafrosten er over alt bortsett fra enkelte steder. På Svalbard f.eks. er det bare under de store isbreene det ikke er permafrost. Her er permafrosten 100 meter tykk ved kysten mens den er 400 til 500 meter tykk i fjellområdene. De tykkeste lagene med permafrost finner vi i Sibir, hvor frosten går ned mot 1,5 km. Årsaken til at ikke permafrosten går dypere er den geotermiske oppvarmingen, kjent som geotermi. Varme fra jordas indre gjør at permafrosten tiner når den kommer dypt nok.

Aktivt lag

Hver sommer smelter det øverste laget i permafrosten. Dette kalles det aktive laget og vil ha forskjellig tykkelse avhengig av hvordan det lokale klimaet er. Tykkelsen kan variere kraftig. Under det aktive laget går grensen hvor jorden ikke påvirkes av overflate temperaturen. Denne dybden kalles gjerne den kritiske dybden.

Infrastruktur i permafrostområder

Bygging i permafrostområde kan være ei utfordring, f.eks. må alt av kabler og vannrør gå over bakkenivå for ikke å bli pressa opp av permafrosten og alle oppvarma bygg må plasseres på peler over bakkenivå så varmestråling ikke smelter permafrosten i løsmassene under. Og pelene må være lengre ned i grunnen enn det aktive laget er tykt. På Grønland løser de problemet på en annen måte, ved å sette opp bygg på berggrunn.
Fylkesvei 2392

Fylkesvei 2392 går mellom Grime skole og Hornslien i Søndre Land kommune. Veien er 2,6 km lang.
Frem til 2019 hadde veien betegnelsen Fv138.
Audhild Vikens Vevstove

Audhild Vikens Vevstove er en norsk bedrift som spesialiserer seg på salg av tradisjonelt norsk håndverk og souvenirer. Bedriften ble opprettet i 1947 av bondekonen Audhild Viken fra Skei i Jølster kommune, og senere tatt over av sønnen Hallvard Viken.
Audhild Viken drev først med salg fra sykkel, men utvidet etter hvert med en bod der hun solgte tradisjonelle veveprodukter som åkle og løperer. I dag finnes det flere utsalgssteder, blant annet på Skei og på Bryggen i Bergen.
I 2002 omsatte Audhild Vikens Vevstove for 50 millioner kroner og sysselsatte 45 ansatte i sesongen.
Langhus kirke

Langhus menighet

Langhus sogner til Langhus og Siggerud menighet, som ligger under Nordre Follo prosti i Borg bispedømme. Menigheten driver forskjellig arbeid som diakonitjeneste, Soulchildren-kor, voksenkor, barnekor og babysang, i tillegg til vanlig menighetsarbeid.
Per i dag (2016) er det Gunnvor Hovland som er sogneprest på Langhus, og Tom Egil Nordengen som er sogneprest på Siggerud.
I østen stiger solen opp

I østen stiger solen opp, også kjent som Morgensang, (dansk: I Østen stiger solen op) er et dikt skrevet av den danske dikteren Bernhard Severin Ingemann. Det forteller om en soloppgang og viser til religiøs tematikk som for eksempel paradis og Betlehem. C. E. F. Weyse var den første som satte musikk til. 
Det er to ulike muligheter for første utgivelse, en kilde angir at sangen for første gang kom ut i 1822 i heftet Morgenpsalmer til Brug for Eleverne i Sorøe Academies Skole. Ingemann underviste ved skolen og skal ha skrevet salmene på oppfordring av biskop Mynster. Heftet inneholdt en salme for hver ukedag, og denne var knyttet til onsdagen. En annen kilde angir at den for første gang ble utgitt som nummer fire i Weyses sangbok Otte Morgensange for børn i 1837. Han gjenga bare diktets første vers, noe som gjorde sangteksten nøytral. 
I Niels W. Gades ballade «Elverskud», som hadde premiere i 1854, brukte Gade bare versene 1, 2 og 5. Den var skrevet for solister, kor og orkester, og senere ble sangen utgitt separat, arrangert for blandet kor.
Manipuria

Utseende

Små til middelsstore, blanke bladbiller.

Levevis

I likhet med de fleste andre bladbiller lever disse artene på planter. Denne artens vertsplante er ukjent.

Utbredelse

Slekten er bare kjent fra Manipur, India.
James Jackson

Karriere

Jackson begynte sin karriere i de skotske klubbene Queen's Park, Motherwell og Aberdeen før han ble hentet til Liverpool av manager Matt McQueen i mai 1925.
Han fikk sin debut for de røde 14. november 1925, i hjemmekampen på Anfield mot West Bromwich, i en kamp Liverpool vant 2-0 etter to scoringer av Cyril Oxley.
Hans første mål for klubben kom 17. desember 1927, i bortekampen mot Tottenham Hotspur FC på White Hart Lane, i en kamp Liverpool tapte 1-3.
Jackson var egentlig forsvarsspiller, men han spilte faktisk på alle uteposisjonene på banen for de røde. Han ble etterhvert klubbens kaptein, og i sesongen 1928/1929 var han sammen med Tom Morrison de to eneste spillerne som var involvert i samtlige av de 45 kampene Liverpool spilte. Året etter mistet han kun en kamp.
Han la støvlene på hylla i 1933.
Etter karrieren ble han prest i den presbyterianske kirke.
Steinvika

Steinvika er ei bukt på sørvestsiden av Sør-Spitsbergen, nordvest for Hornsund. Den ligger sørvest i Wedel Jarlsberg Land, innenfor Dunøyane, og under Torbjørnsenfjellet (665 m).
Bukta er lang og smal, og avgrenses i nord mot Hyttevika av Sæterdslsodden, og i sør av Russepynten. Det er Dunøysundet som avgrenser bukta i vest mot Dunøyane og havet.
Her ligger en hustuft etter en russisk pomorhytte fra tidlig på 1800-tallet.
Hernán Gaviria

Landslaget

Hernán Gaviria spilte 27 landskamper for Colombias herrelandslag. Han ble tatt ut i Colombias tropp til VM i fotball 1994.
Goa (Camarines Sur)

Goa (Bayan ng Goa) er en kommune i Filippinene. Kommunen ligger på øya Luzon, og tilhører provinsen Camarines Sur. Folkemengden var på 63 308 innbyggere i 2015.
Gjemnes

Geografi

Landskapet i Gjemnes består av fjord og fjell med høyde mellom 700 og 1000 meter (moh)]. Det høyeste fjellet er Stortussen / Snøtinden 1027 moh, på grensa mot Eide kommune. Foruten fjell og fjord, går det to dalfører sørvestover til de østlige områdene av Molde kommune. Det ene er Fursetfjellet, som går fra Batnfjorden til Fannefjorden. Det andre, Osmarka, går fra Tingvollfjorden. 
Kommunesenteret er tettstedet Batnfjordsøra innerst i Batnfjorden, et gammelt dampskipsanløpsted. Kommunesenteret har ingen kirke og sokner til Øre kirke. Bygden Gjemnes ligger på et nes, her ligger også Gjemnes kirke. Lengst nordvest i kommunen, på nordvestsiden av Gjemnes-halvøya ligger bygda Storlandet.

Næringsliv

Jord- og skogbruk er de viktige næringsveiene i Gjemnes. Det er også noe industri, som maling og lakk produsenten Gjøco. Nær halvparten av arbeidstakerne pendler til nabokommunene, særlig til Molde.

Kommunikasjon

Europavei 39 går gjennom kommunen. I 1992 ble kommunikasjonssystemet helt endret da Krifast ble åpnet. Gjemnessundbrua ga øya Bergsøy forbindelse med kommunesenteret. Bergsøysundbrua gjorde kommunen veifast i forhold til Tingvollhalvøya; og Freifjordtunnelen til Kristiansund. Mot sør går E39 til Molde. 
Norges første bilrute trafikkerte strekningen fra Batnfjorden til Molde fra 1908. Den ble igangsatt av Aarø Automobilselskap. Tidligere hadde det vært mulighet for hesteskyss over Fursetfjellet. Den nye bilruta inngikk i et system med jernbane og dampskip, og passasjerer som ønsket å unngå den værharde Hustadvika kunne ta et stykke av reisen over land. Den gang var den raskeste måten å reise fra hovedstaden Kristiania, til amtshovedstaden Molde, med jernbane gjennom Østerdalen til Trondheim, derfra med dampskip via Kristiansund til Batnfjordsøra og rutebil over Fursetfjellet, til Molde. Den første rutebilen er bevart på Romsdalsmuseet.

Kommunestyrevalget 2011

I perioden 2011-2015 var Odd Steinar Bjerkeset (KrF) ordfører og Leif-Ståle Engdahl (H) varaordfører. Kommunestyret: KrF 4, Ap 4, Sp 3, H 3, FrP 2, V 1. Formannskapet: KrF 1, H 1, FrP 1, Sp 1, Ap 1.

Kommunesammenslutning

Ved en rådgivende folkeavstemning 6. juni 2016 gikk 51 prosent av avgitte stemmer inn for å bevare kommunen som den er, mens 47 prosent mente at kommunen burde gå inn som del av en større kommune. Valgdeltakelsen var 64 prosent.

Tusenårssted

Kommunens tusenårssted er rådhusplassen. Denne ligger på Batnfjordsøra, mellom kommunehuset, samfunnshuset og skolen.
Svømming under samveldelekene 1982

Svømming under de britiske samveldeleker  1982. Svømming var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var tolvte gangen som Svømming var med på programmet i Samveldelekene. I lekene i 1982 ble det konkurrert i tjueni øvelser i svømming, femten for menn og fjorten for kvinner. Australia ble beste nasjon med tretten gullmedaljer foran Canada med ni.
E.T. the Extra-Terrestrial (album)

E.T. the Extra-Terrestrial er et soundtrackalbum av Michael Jackson, utgitt i 1982. Sangene er fra filmen med samme navn.
Cesare Mori

Tidlige år

Han vokste opp på et barnehjem, og ble anerkjent av sine biologiske foreldre i oktober 1879. Han studerte ved militærakademiet i Torino, men han giftet seg med en kvinne, Angelina Salvi, som ikke hadde medgiften som var fastsatt av de militære reguleringene på tiden, og han måtte trekke seg. I stedet gikk han inn i politiet. Først tjenestegjorde han i Ravenna, så i Castelvetrano i provinsen Trapani (Sicilia), før han dro til Firenze hvor han var visekvestor. Han returnerte til Sicilia med gode resultater, før han tjenestegjorde i Torino som kvestor, og deretter i Roma og Bologna.
I 1921 var han prefekt i Bologna, og var en av få ansatte i politiet som motsatte seg den organiserte kriminaliteten (squadrismo) av fascistbevegelsen. Han trakk seg i 1922, og flyttet med kona til Firenze.

Kampen mot mafiaen

På grunn av sitt rykte som en handlingens mann, ble han i 1925 tilbakekalt til aktiv tjeneste av minister Luigi Federzoni. Han ble utnevnt til prefekt av Trapani, og ankom 6. juni samme år. Der var han bare noen måneder, før Benito Mussolini gjorde ham til prefekt av Palermo 20. oktober 1925. Mori fikk embete til å virke over hele Sicilia, med det formål å utrydde mafiaen på øya. Hvilke metoder han brukte var likegyldig. Han trådte i kraft i denne stillingen 22. oktober samme år, og var virkende frem til 1929.
Mori satte i gang et voldelig angrep på den kriminelle aktiviteten, og slo særlig ned på ransgjenger og lokale bosser. 1. januar 1926 foretok han sin antakelig mest berømte aksjon, okkupasjonen av landsbyen i Gangi, som var en høyborg for diverse kriminelle gjenger. Han beordret Carabinieri og politistyrker til å foreta søk av hvert eneste hus, for å ta småbanditter, laverestående mafiamedlemmer og mistenkte på rømmen. Mori nølte ikke med å ta kvinner og barn som gisler for å tvinge de mistenkte til å overgi seg. Det var tøffe metoder som dette som gjorde at han fikk kallenavnet «jernprefekten».
Taktikken han brukte lignet den man brukte rett etter Italias samling, da man gjennomførte en storstilt anti-kriminalitetskampanje. Denne taktikken ble brukt flittig i de kommende årene. Det var disse metodene som snart brakte frem koblinger mellom mafiabosser og viktige medlemmer av statsapparatet. 16. juni 1929 ble han gjort til senator og kalt tilbake til Roma, mens statspropagandaen i Italia stolt kunne erklære at mafiaen hadde blitt beseiret.

Moris innflytelse

Effektiviteten og verdien av metodene Mori brukte mot mafiaen blir den dag i dag debattert. Hans ukonvensjonelle metoder var utvilsomt effektive, i hvert fall på kort sikt. På den annen side, så var det hovedsakelig småkriminelle som var målet, og man unnlot  å ta de virkelig store mafiabossene. Dessuten førte hans metoder til misnøye blant de fattigere, og dette førte igjen til mistro mot staten.

De siste årene

Som senator fortsatte Mori å følge nøye med på det som skjedde på Sicilia, og han sørget for å holde seg godt oppdatert. Men han hadde ingen innflytelse lenger. I 1932 skrev han sine memoarer. Han gikk av med pensjon og flyttet til Udine i 1941, og døde der året etter. Da var han en glemt figur i landet, og 2. verdenskrig raste.
U18-EM i friidrett

U18-EM i friidrett (engelsk: European Athletics U18 Championships), tidligere Ungdoms-EM i friidrett (engelsk: European Athletics Youth Championships), er et friidrettsmesterskap for europeiske utøvere fra 15 til 17 år. Det europeiske friidrettsforbundet besluttet i 2013 at dette mesterskapet skulle etableres. Det første mesterskapet ble besluttet å arrangeres i 2016, slik at det ikke arrangeres samme år som Europeisk Ungdoms-OL. Hvert land kan sende inntil to utøvere pr øvelse.
Leppeblomstfamilien

Bruk

Artene i leppeblomstfamilien er ofte rike på eteriske oljer, for eksempel er urten patchouli brukt i røkelse med en sterkt eksotisk duft som var mye brukt blant hippiene på 60-tallet.
Fort Chipewyan

Fort Chipewyan var en handelsstasjon som ble anlagt av Nordvestkompaniet i 1788 på den søndre bredd av Lake Athabasca i Canada. I dag er det et lite samfunn.

Handelsstasjonen

Fort Chipewyan var et depot for Nordvestkompaniets mest fjerne handelsområde og ble benyttet av Alexander Mackenzie som base for hans ekspedisjoner til Nordishavet i 1789 og til Stillehavet 1792-1793. Omlandet var iblant skueplass for den mest intensive konkurransen mellom Nordvestkompaniet og utbryterselskapet XY Company. Da disse selskapene gikk sammen i 1804 ble handelsstasjonen flyttet til innsjøens nordre side. 
Handelsstasjonen ble overført til Hudson Bay-kompaniets eie ved sammenslåelsen av dette selskap med Nordvestkompaniet i 1821.

Samfunnet

Idag utgjør Fort Chipewyan et samfunn med ca 1.000 innbyggere. De fleste er creer, chipewyer eller métiser.
Kumaner

Kumaner var et tyrkisk folk, som på 1000- og 1100-tallet var utbredt i Sørøst-Europa.
Etter de mongolske invasjoner av kumanerne (1241–42) flyktet en stor del av kumanerne til Ungarn, hvor de slo seg ned med kong Béla 4. av Ungarns samtykke. I Ungarn nøt kumanerne noen særrettigheter fra til 1638, og i en tid beholdt de sin nomadiske levemåte. I Ungarn ble de kristnet, og ble til slutt tatt opp i Ungarns befolkning.

Språk

Kumanernes språk er attestert i manuskriptet Codex Cumanicus fra 1303; kodeksen er den eldste nedskrivningen av tyrkiske språk i latinske bokstaver.
Rorri Racerbil

Rorri Racerbil (orig: Roary the Racingcar) er en britisk animert barneserie som gikk på Channel 5 fra 2007 til 2010. Serien handler om en ung racerbil på eventyr. Rorri er en rask, rød, tøff og energisk racerbil. Handlingen utspinner seg rundt Hårnålsvingen (Silver Hatch) og bygger på Rorris vennskap med racerbilsvennene og mekanikeren Store Kris, som elsker karaoke. 
Skaperen av Rorri er David Jenkins. David jobbet på Brands Hatch Race Circuit, en racingbane nær West Kingsdown, da han kom på idén til serien. Peter Curtis, kreativ regissør hos HIT Entertainment, tegnet og utviklet serien. Peter Curtis har tidligere funnet opp serier som Lokomotivet Thomas og vennene hans, Barney & Friends, Byggmester Bob, Angelina Ballerina, Pingu, Firemannsbåt og Fifi og Blomsterbørnene.
Serien er en blanding mellom stop-ram-animasjon. Hver episode har en avslutning med sanger og humor. Hver episode har varighet på omtrent ti minutter.
Serien har også gått på NRK.
Ibsenkvartalet

Bruk av bygningen

Bygget huser i dag blant annet Norsk utenrikspolitisk institutt (NUPI), Økokrim og Arbeidsdirektoratet.
Eksteriøret er kjent som fasaden til Hotel Cæsar i TV-serien med samme navn.
Sundnes brenneri

Sundnes brenneri, i dag egentlig HOFF Sundnes Brenneri, er en industribedrift i Inderøy kommune, Nord-Trøndelag. Brenneriet ble etablert i 1844, og lager potetsprit til bruk i akevitt og vodka, foruten potetmel, chips og tørket potetmos.
Brenneriet ble etablert under Sundnes gård, og ble i 1912 kjøpt av et konsortium av bønder. Det var på den tiden forbud mot brenning av sprit, og brenneriet la om til potetmelproduksjon.
Kolbotn Hunters

Kolbotn Hunters er et amerikansk fotballag fra Kolbotn i Follo. Laget ble grunnlagt i 2011, og året etter fulgte medlemskap i både Kolbotn IL og Norges Amerikanske Idretters Forbund. Laget spiller sine hjemmekamper på Gamle Matchbanen på Sofiemyr Idrettspark.

Historie

Kolbotn var et av de første lagene i Norge innenfor amerikansk fotball, da under navnet Kolbotn Kodiaks. Dette laget ble imidlertid flyttet til Furuset i Oslo i 1999, byttet så navn og ble nedlagt i 2003, etter det har ikke Kolbotn vært representert med lag. Høsten 2011 bestemte imidlertid en kameratgjeng fra Kolbotn seg for å starte på nytt. Etter kort tid var laget klart og det stilte i sitt første seriespill våren 2012. Det var på U16-nivå. Høsten 2012 ble også senioraktivitet startet opp, og det er denne som har vært drivkraften i klubben siden. Klubben rykket opp fra 2. divisjon til 1. divisjon i forkant av 2017 sesongen, og stiller også med et juniorlag på U15 nivå.
Vikøy stavkirke

Vikøy stavkirke var en stavkirke i Kvam i Hardanger, nær Norheimsund, som ble revet i 1839. Det er ikke bevart noen kjente bygningsrester fra kirken.

Historie

Det finnes ikke noe grunnlag for en detaljert datering av kirken. Et Vikøy kirkesogn er første gang nevnt i kjeldene i 1317, og det må altså ha stått en kirke på Vikøy da. Da kirken ble revet, ble det funnet seks mynter og brakteater. Den eldste var fra Håkon Vs regjeringstid (1299–1319). 
I 1665 trengte kirken nye sperrer til taket samt staver. Den ble revet i 1839.

Utseende

I 1665 ble det omtalt en «dør paa Svalens nordre Side». Kirken hadde altså svalgang. Den hadde et tårn senest i 1712. På 1700-talet var den malt («smukt malet») inni. Bredden på skipet tyder på kirken var treskipet med hevet midtrom. Det sies at den lignet på Stedje stavkirke. Størrelsen på skipet var 48 fot ganger 28 fot (omtrent 15 m x 9 m) og koret 20 fot ganger 22 fot (6 m x 7 m).
Sørild Friidrettsklubb

Sørild Friidrettsklubb (Sørild FIK) er en norsk friidrettsklubb fra Grimstad. Sørild FIK ble stiftet i 1984, og har i denne perioden fått fram flere utøvere på det norske junior- og seniorlandslaget i friidrett, både på dame- og herresiden.

Utøvere

Sentrale utøvere gjennom tidene er blant annet Jan Sagedal, Kåre Sagedal, Morten Næss, Sølvi Olsen Meinseth, Eivind Seland, Hermund Storsæter, Stian Flo og Hans Kristian Fløystad.
Chloropterus

Utseende

Små, avlange, blanke, brungule bladbiller, gjerne med svarte flekker. Antennene er noe over halvparten så lange som kroppen. Hiodet har litt store fasettøyne. Pronotum er litt smalere enn dekkvingene, avrundet, svært tett punktert. Dekkvingene er nokså jevnbrede, med fine punktrader. Beina er kraftige, lårene fortykkede med en kraftig tann på undersiden.

Levevis

Både larvene og de voksne (imago) er planteetere.

Utbredelse

Slekten er utbredt i Øst- og Sørøst-Europa, Nord-Afrika, og Vest- og Sentral-Asia.
Dawu (Xiaogan)

Dawu (kinesisk: 大悟县; pinyin: Dàwù Xiàn) er et fylke i provinsen Hubei i Folkerepublikken Kina. Det er del av byprefekturet Xiaogan.
Befolkningen var på 620 494 innbyggere i 1999.
Xigang

Xigang (kinesisk: 西岗区, pinyin: Xīgǎng Qū) er et bydistrikt i provinsen Liaoning. Det ligger under den subprovinsielle byen Dalian.
Xigang har et areal på 26,18 km² og teller ca. 320 000 innbyggere (2003).
Al Shean

Liv og virke

Schönbergs far var tryllekunstner. Hans søster Minnie Schönberg giftet seg med Simon «Frenchie» Marx og deres barn ble siden kjent som de berømte Brødrene Marx.
Etter å ha skapt et navn for seg selv i vaudeville slo Shean seg sammen med Edward Gallagher og dannet duoen Gallagher & Shean. Selv om duoen hadde en viss suksess hadde de to mindre hell med å samarbeide og være venner, men jobbet sammen i løpet av 1910-tallet og 1920-tallet i vaudeville og på Broadway. De er mest kjent for deres kjenningsmelodi «Mister Gallagher and Mister Shean» som ble en slager i 1922. Sangen var skrevet for dem av Bryan Foy, sønn av Eddie Foy.
De hadde deres første opptreden sammen på turnen «The Rose Maid» i 1912, men kranglet og gikk fra hverandre to år etter. De kom sammen igjen i 1920 etter overtalelser fra Sheans søster Minnie Marx, og holdt da sammen til 1925.
Sheans sønn, også kalt for Al Shean, arbeidet i showene «The Rocky» og «Bullwinkle».
Tjenestenektangrep

Tjenestenekt (denial-of-service, DoS) eller distribuert tjenestenekt (distributed denial-of-service, DDoS) brukes innen Informasjons- og IT-sikkerhet for å beskrive et angrep hvor man hindrer at noen eller noe (for eksempel en person eller et system) får tilgang til informasjon eller ressurser de vil ha tilgang til. Et vellykket tjenestenektsangrep vil således føre til et brudd på tilgjengeligheten til informasjonen/ressursen.
Tjenestenektangrep har vokst til å bli et problem på Internett, særlig distribuerte varianter (Distributed DoS, DDoS), hvor flere «slave»-maskiner brukes til å angripe én eller flere maskiner via nettverket. Alle disse maskinene samlet vil ha større båndbredde enn offeret, noe som utnyttes til å sende så mye data til offeret at legitim trafikk ikke vil komme igjennom.
Et tjenestenektangrep må ikke nødvendigvis utføres via et nettverk. Det er mulig å lage programmer som ikke gjør annet enn å kopiere seg selv. Etter kort tid vil prosessoren bli overarbeidet og systemet vil stoppe.
Victor Crone

Bakgrunn

Crone er født og oppvokst i Österåker utenfor Stockholm i Sverige, og i tenårene spilte han ishockey aktivt for IK Waxholm.
Som 18-åring dro han til Los Angeles og Nashville der han skrev sanger sammen med artister som Diane Warren, Desmond Child og Eric Brazilian. I 2015 utga han debutsingelen «Burning Man», og han hadde vokalen på rapperen Behrang Miris sang «Det rår vi inte för». Sangen deltok i svenske Melodifestivalen i 2015, men nådde ikke finalen. 
I 2015 slapp han låten «Feelgood Day» som han skrev sammen med Ollie Olsson og David Lindgren-Zacharias. I 2017 fulgte han opp med singlene «California» og «Sunshine and Rain», og i 2018 «Made Of».
I 2019 vant han Eesti Laul, Estlands uttak til Eurovision Song Contest med sangen «Storm» – som han har skrevet med Stig Rästa, Vallo Kikas og Fred Krieger. Crone representerte dermed Estland i Eurovision Song Contest 2019 i Tel Aviv i Israel. Der endte han på 20. plass i finalen med 76 poeng.